**E manushengi informisarimaski kampania anda e alosarnosko identitetako lil (Voter ID) - Pushlimata thai angledimata thode butivar**

**E manushengi informisarimaski kampania anda e alosarnosko identitetako lil (Voter ID)**

**So si Greater London Authority?**

O Greater London Authority (GLA), sa kadia prinjardo sar E Londraki Mujalin, sî o regionalo guverno e Londrako, e zoriasa opral e Bari Londra (Greater Londra) thai opral o foros Londra. O GLA sî kărdo andar e Londrako Muialo thai e Londrako Kidimos.

**Kon sî Shout Out UK?**

Shout Out UK (SOUK) sî iekh impartialo, kreativo, socialo kompania kai sî la o sherutno obiektivo te bariarel o politiko thai o mass media sîkavimos ke terne manusha. SOUK sas o partenero savo bishaldo informatia andar o London Voter Registration Week, kai sas koordinisardo katar o GLA ande bărsha 2020-2023. Andar e manushengi informisarimaski kampania pala e alosarnosko identitetako lil (Voter ID), SOUK ka promovisarel thai ka del saurră resurse, vi butia andar o socialo media, kopia katar socialo media k-ashte ristiarel pes so sî impartialo orkana, vi sîkavimaske materialea, ke komunitates thai parteneria andar e sasti Londra hai sîkavimaske institucie.

**So si e manushengi informisarimaski kampania anda e alosarnosko identitetako lil (Voter ID)?**

O Alomasko Akto andias paruvimata ko modo kai ame votias thai kon dashti te votil.

Anda kodia, o Greater London Authority thai iekh koalitia kărdi andar mai but organizatie save reprezentisaren e civilo societatea, sîkaimaske institutie thaj sauorră alomaske servisurea e distriktoienge andar e Londra kiden pe iekh thaneste te kărăn iekh impartialo informisarimaski kampania e manushengi. E kampania kamel te informisarel sauorră eligibilo londonezia, maj but e londonezia save/kai sî bi dosta reprezentisarde thai registrisarde thai sî len diferime beshimaske konditie, andăl kadala paruvimata save na sas maj anglal, savendar mai importanto sî o musaiutno indentitetako lil e fotografiasa k-ashte te votin personalo ande alosarimata save/kai avena, sar sî e generalo alosarimata, lokalo/pe distriktoia alosarimata thaj alosarimata anda e Londrako Muialo/Londrako Kidimos andi Londra.

E informisarimaski kampania kărdi katar o GLA (Greater London Authority) sî koordinisardi e Alomaske Komisiasa thai kărdi katar o Shout Out UK (SOUK). Bazisarindos po modelo kai dikhăl o bershutno Kurko anda e Alosarnengi Registracia ke Londra (annual London Voter Registration Week), o GLA thaj o SOUK kărde informisarimaske thai sîkavimaske materialea e bi dosta reprezentisarde komunitatienta save na avena azbale egalo kadale paruvimatendar. E materialea ka aven thode online thai o informisarimasko aktivimos kărăla pes offline e jutimasa e organizatiako the3million (faza iekh), e kompaniako Migrant Democracy Project (faza dui), thai e bare partenerienge koalitiako andar i sasti Londra.

Ande paralela, thai te kompletil pe kadaua aktivimos, e bahtale licitantia k-o granturengo programo anda o informisarimos pa identitetake lila e alosarnenge GLA ka kărăn buti ando lasho komunitaro kadro. Tume dashti te arakhăn mai but informatie po GLA Democracy Hub (GLA Demokratiako centro) po <https://registertovote.london/>

**Sostar ame kăras kadaia buti/Savo impakto ka avel opral e londonezia?**

E paruvimata ke demokratikane drepturia andine katar o Alomasko Akto (2022) thode bare barierea/lupunza ke londonezia bi dosta registrisarde thai reprezentisarde, andar savende but sas bi egalo azbale e pandemiatar Covid thai e lovenge krizatar.

[E Londra sî la iekh andar e mai tîkne registratiake rate e alosarnenge](https://www.london.gov.uk/decisions/dd2597-voter-id-awareness-campaign-expanded?ac-135559=135552) ande saurră thana/regiunia thai ke saurră natie andar UK, pashal iekh andar trin londonezia (kai sî len 16-24 bărsh) thai iekh andar panj kale londonezia na sî registrisarde te votin.

O ciaciarimos/sîkavimos katar o Joseph Rowntree Foundation (februaro 2022), Trust for London thai the3million (”London Voices: The Journet to Full Participation”, decembro 2021) thai katar o alosarimos anda o GLA (augusto 2022 thai marto 2023) prinjarel e manushen thai e komunitates save dashti te na aven len iekh akceptisardo identitetako lil e fotografiasa k-ashti te votin. Kadala sî:

* terne londonezia (kai si len 18-25 bărsh)
* londonezia kale, asiatiko, andar e minoritaro etnia hai migranto, vi e londonezia katar EU
* londonezia kashuke thai e dizabilitetosa
* phure londonezia
* londonezia LGBTQ+, e akcentosa pe londonezia trans thai non-binaro
* londonezia kai si len hantî love
* londonezia kai beshen andăl socialo or privato khăra, thai londonezia save beshen andăl ciororre khăra, vi bikhăreske londonezia

**Kărau mangă grija anda o thovimos ande praktika e identitetake lilesko e fotografiasa k-ashte votias, kasa dashti te dau duma?**

O GLA na thodia ande praktika o identitetako lil e fotografiasa k-ashte votil thai les sî les numa zoria te informisarel thai te zumavel te rezolvisarel e pharimata dikhindos e egalitatea.

Te kames te ajutis amen de vi le avrengă amare resurse, k-ashte avas siguro so ame aresas ke but londonezia, rugias tumen te ramosaren/hramon tume pi amari mailing (elektroniko poshta) lista <https://registertovote.london/contact-us/sign-up-for-updates/>. Kana san iekh organizacia andar e civilo societatea, rugias tumen te den duma orta e ekipasa katar o GLA Democratic Participation ke [abbi.barnett@london.gov.uk](mailto:abbi.barnett@london.gov.uk)

Te kames te phenes tire dara andar o thovimos ande praktika e identitetake lilesko e fotografiasa k-ashte votis, dashti te ramosares/hramos iekh emailo ke [correspondence@levellingup.gov.uk](mailto:correspondence@levellingup.gov.uk) or te ramosares ko Department for Levelling Up, Housing and Communities, 2 Marsham Street, London, SW1P 4DF

**Mangimos te sîkaves identitetako lil e fotografiasa k-ashte votis personalo**

**Save identitetake lila e fotografiasa (photo ID) kam aven akceptisarde k-ashte votis personalo?**

E identitetake lila e fotografiasa akceptisarde te votis n-ashti te aven orso forma e identitetake lileski. E londonezia trăbul te aven len thai te prezentisaren **iekh** andar kadala akceptisarde identitetake lila prinjarde ande legia sar o ciaciarimos e identitetako manglo k-ashte votis:

* Iekh pashaporto UK
* Iekh pashaporto kărdo katar iekh them andar e Evroputni Ekonomikani Zona (EEA) or katar o Commonwealth
* Iekh nationalo identitetako lil kărdo katar iekh them andar e EEA
* Iekh tradimasko lil (UK driving licence) kărdo ando UK (e fotografiasa, e lila andar papiri na avena akceptime)
* Iekh tradimasko lil kărdo katar Channel Islands, Isle of Man or iekh them andar EEA
* Iekh biometriko imigraciako dokumento
* Iekh identitetako lil kai sîkavel o bershimos, akredime katar o PASS (a PASS card)
* Lil 90 katar e Arakhimasko Ministero (Ministry of Defence form, Defence Identity Card)
* Phirimaske abonamentea bikuci, potinde katar o guverno UK: autobuzosko abonamento andăl phure manusha, autobuzosko abonamento andăl manusha e dizabilitetosa, kardo Oyster 60+, abonamento Freedom (Freedom Pass)
* Iekh parkimasko lil andar e manusha e dizabilitetosa (Blue Badge)
* Iekh bilovengo alosarnosko certifikato (Voter Authority Certificate)

Mangas tumen te inkărăn godiate so trăbul te lien tumentsa **o originalo** identitetako lil e fotografiasa ke votimaski sekcia. Kopie e dokumentenge thaj fotografies po telefono na avena akceptisarde.

E manusha dashti te folosin iekh identitetako lil e fotografiasa savo na mai sî lasho kana von dashti te aven prinjarde andar e fotografia. Si mai but informatie po saito e Alomaske Komisiako anda e sauorră identitetake lila akceptisarde po [electoralcommission.org.uk/voterID](http://www.electoralcommission.org.uk/voterID).

Kana von na sî pi lista, aver identitetake lila e fotografiasa kărde katar iekh trinto kotor **na avena** akceptisarde sar ciaciarimos e identitetako k-ashte votin.

**Kai dashti te arakhau mai but informatie thai jutimos te lau iekh akceptisardo identitetako lil k-ashte votiau?**

E Alomaski Komisia dinias avri iekh nationalo sîkavipen po [electoralcommission.org.uk/voterID](http://www.electoralcommission.org.uk/voterID)

Tu dashti te arakhăs e resurse kai dikhăn e obiektivo kampania pa identitetake lila e alosarnengă anda GLA thai mai but informatie pa sar te implikizes tut po GLA Democracy Hub po <https://registertovote.london/>

Dashti te aplikis, te neviarăs or te kărăs e aktualizatia anda tiro tradimasko lil (driving licence), te dikhăs or te ulaves tiro tradimasko lil po <https://www.gov.uk/browse/driving/driving-licences>

Dashti te aplikis online anda iekh britaniko pashaporto po <https://www.gov.uk/apply-renew-passport>. Tu dashti te les formulare anda o pashaporto katar tiro lokalo poshtako birovo ([local Post Office](https://www.postoffice.co.uk/branch-finder)) thai te aplikis andar e poshta or te folosies o serviso anda i verifikarea thaj o bishalimos katar e poshta ([Post Office Check and Send service](https://www.gov.uk/how-the-post-office-check-and-send-service-works))

Tu dashti te arakhăs mai but pa fotokardo 60+ London Oyster po <https://tfl.gov.uk/fares/free-and-discounted-travel/60-plus-oyster-photocard>

Tu dashti te aplikis anda iekh nevo parkimasko lil andar e manusha e dizabilitetosa (Blue Badge) po <https://www.gov.uk/apply-blue-badge>. Anda pushlimata pa skema Blue Badge ([kontaktize tiro lokalo konsilo](https://www.gov.uk/blue-badge-scheme-information-council))

I fundacia The Big Issue Foundation sî la iekh jutimasko fondo (Hand Up Fund) anda e manusha saven na-i len khăr or sî len ciororro khăr thai trăbul lengă jutimos te lien iekh identitetako lil e fotografiasa. Anda mai but informatie roden po <https://www.bigissue.com/big-issue-foundation/>

Tiro lokalo sfato anda cetăteania (Citizens Advice) dashti vi vov te ajutil tut. Arakh tiro sektoro po <https://www.citizensadvice.org.uk/>

Dashti te aplikis anda iekh bilovengo alosarnosko certifikato (Voter Authority Certificate) po <https://www.gov.uk/apply-for-photo-id-voter-authority-certificate>

**Kana del pe drom ko mangimos te sîkaves o identitetako lil e fotografiasa, te votis personalo?**

O mangimos iekhe identitetake lilesko e fotografiasa te votil personalo sas aplikabilo ke lokalo alosarimata andi Anglia katar o maio 2023. Andar kodia kă akana na-i planifikisarde alosarimata andi Londra ando bărsh 2023, e anglal data kana ka aplikil pe andi Londra avela ando maio 2024, ke alosarimata anda e Londrako Muialo thaj e Londrako Kidimos. O mangimos savo dikhăl e UK generalo parlamentaro alosarimata ka avel les efekto anda e alosarimata pala o 5 octobro 2023.

**Sostar aver identitetake lila na sî akceptisarde?**

E legia sîkavel e tipuria e dokumentengă kai sî e akceptisarde identitetake lila e fotografiasa. E decizia anda kadala sas lini e guvernostar UK.

O guverno UK dinias po but informatie andar save identitetake lila e fotografiasa sî akceptisarde thai save na sî akceptisarde, thai vi e kriterie save sas line ando dikhimos. Tume dashti te arakhăn kodia po <https://www.gov.uk/government/publications/voter-identification-at-polling-stations-and-the-new-voter-card/protecting-the-integrity-of-our-elections-voter-identification-at-polling-stations-and-the-new-voter-card>

**So avela kana me jau ke votimaski sekcia iekhe bi akceptisarde identitetake lilesa e fotografiasa?**

Kana jas ke votimaski sekcia te votis iekhe identitetake lilesa e fotografiasa savo/kai na-i akceptisardo, na dena tukă iekh votosko lil thai trăbula te aves palpale iekhe identitetake lilesa e fotografiasa kai sî akceptisardo.

Te sîkaves iekh originalo akceptisardo identitetako lil e fotografiasa kana aves palpale, trăbulas te dashti te votis.

**So sî kana na kamau te sîkavau o identitetako lil e fotografiasa k-ashte votiau?**

Kana na kames te sîkaves iekh identitetako lil e fotgrafiasa ke votimaski sekcia, dashti te aplikis te votis andar e poshta or andar iekh aver manush/reprezentanto. Na mangăl pe identitetako lil e fotografiasa kana aplikis or votis andar e poshta or andar iekh aver manush/reprezentanto. E manusheskă kai/saves trades/bishales ka mangăn te sîkavel lesko akceptisardo identitetako lil e fotgrafiasa ke votimaski sekcia, kana vov votil anda tute.

**So detaia/date ka aven verifikisarde po mîrro identitetako lil e fotografiasa?**

E verifikăria e identitetake lilenge e fotografiasa ke votimaski sekcia rodena te konfirmisaren kă o anau kai sî po tiro identitetako lil e fotografiasa si saiekh e anauasa kai sî pi elektoralo/alomaski lista. E manusha save kărăn buti ke votimaski sekcia na ka verifikin po tiro identitetako lil tiro gendero, tiri adresa or nationalitatea.

**O anau pi elektoralo/alomaski lista na sî saiekh e anauasa po mîrro identitetako lil e fotografiasa, so te kărau?**

Kana tiro anau si aver pi alomaski lista de sar sî po tiro identitetako lil e fotografiasa, tu dashti te:

* anes tusa iekh oficialo dokumento sar iekh ciaciarimos so paruvdian o anau, sar sî iekh pradimasko certifikato (hai vi tiro identitetako lil e fotografiasa)
* tu dashti te aplikis anda iekh bilovengo certifikato e alosarnesko (Voter Authority Certificate) folosindos o anau savo/kai tu registrisardian te votis thai iekh fotografia kai kărdian na but anglal.
* or tu dashti te kontaktizes tiri lokalo ekipa savi ristiarel e alomaske servisurea te paruves tiro anau pi alomaski lista.

**Dashti te verifikin mangă mîrro identitetako lil e fotografiasa ando privato? Trăbul te phenau sostar?**

Va, iekh privato than ka avel disponibilo ande votimaski sekcia anda kadaia res. Tu dashti te mangăs te verifikin tukă tiro identitetako lil e fotografiasa ando privato. Kasave mangimata dashti te aven kărde diskreto thai respektuoso.

Na, na trăbul te phenes sostar, thai khonik na trăbul te pushel tut sostar kames kadia.

**Kărau mangă grija te folosiau iekh identitetako lil e fotografiasa kai sîkavel mîrro gendero k-ashte votiau, so dashti te kărau?**

O anau po tiro identitetako lil e fotografiasa trăbulas te avel saiekh e anauasa kai tu registrisardian te votis. Na trăbul te sîkaves iekh identitetako lil e fotografiasa kai sî les genderosko semno.

Kana na-i tut iekh identitetako lil e fotografiasa, daras te folosies iekh identitetako lil e fotografiasa kai sî les genderosko semno, or na san siguro kă sîkaves sar ando tiro identitetako lil, dashti te aplikis anda iekh alosarnosko certifikato (Voter Authority Certificate) <https://www.gov.uk/apply-for-photo-id-voter-authority-certificate>. O alosarnosko certifikato na-i les genderosko semno.

**So dashti te kărau kana mîrro identitetako lil e fotografiasa si hasardo, ciordo, phago or musardo anglal o alomasko des?**

Kana tiro identitetako lil e fotografiasa si hasardo, ciordo, phago or musardo thai o termeno te aplikis anda iekh alosarnosko certifikato (Voter Authority Certifacate) nakhlo, dashti te aplikis anda iekh sigiardo voto andar iekh aver manush/reprezentanto <https://www.electoralcommission.org.uk/i-am-a/voter/apply-vote-proxy>

Kadaia sî iekh buti anda saviate na janesas mai anglal o orta termeno k-ashte votis anda iekh aver manush/reprezentanto. Kadava formularo dashti te avel folosime vi kana tiro dokumento anda o anonimo alosarno si hasardo, ciordo, phago or musardo. Kadala aplikatie dashti te aven kărde ji ko 5 pala o mesmeri ando votimasko ges.

**Bilovengo alosarnosko certifikato (Free Voter Authority Certificate)**

**Sar dashti te aplikiau anda iekh bilovengo alosarnosko certifikato?**

Kana na-i tut iekh andar e akceptisarde identitetake lila e fotografiasa k-ashte votis, dashti te aplikis anda iekh bilovengo alosarnosko certifikato (Voter Authority Certificate). Trăbul te des iekh fotografia, tiri data e kărimasti thai tiro număro pa nationalo asigurarea (National Insurance Number) sar iekh kotor e aplikaciako. Te na janes tiro număro pa nationalo asigurarea, or na-i tut iekh, dashti te aplikis orsar. Tiro konsilo ka kontaktizăl tut te mangăl tukă iekh aver ciaciarimos tire identitetako.

Tu dashti te aplikis online po <https://www.gov.uk/apply-for-photo-id-voter-authority-certificate> . Or dashti te ramosares/hramos iekh papiriako formularo thai te bishales les tire lokalone / thanutne konsiloste. Tu dashti te mangăs ke sîkavimata te aven kărde e bare rimosarimosa / hramosa (Large Print), rimosarimosa Braille or rimosarimosa savo drabarăl/citil pe lokhes (Easy Read).

K-ashte kontaktizes tiri lokalo ekipa anda e alomaske servisurea, rimosar tiro poshtako kodo kathe/kata <https://www.electoralcommission.org.uk/i-am-a/voter/your-election-information>

**So informatia sî thodi ande alosarnosko certifikato (Voter Authority Certificate)?**

O bilovengo alosarnosko certifikato ka sîkavel tiro sasto anau thai fotografia, o lokalo konsilo kai kărdias les, iekh lasho identifikatoro (informatia kai sî lan numerea thai literea dine e konsilostar) e data kana sas dino avri thai e rekomendisardi data kana te kăres iekh nevo certifikato.

**So mangimata sî anda e fotografia kana aplikis anda iekh alosarnosko certifikato?**

Sar iekh kotor e aplikaciake procesosko anda iekh alosarnosko certifikato, ka trăbul te des iekh fotografia kai sas kărdi na but anglal. E mangimata anda e fotografia si saiekh e mangimatentsa anda e fotografie kai trăbul tukă ko pashaporto thai trăbul te sîkavel tiro shero thai tire dume/phike, te na aves tut o shero paciardo – dashti te paciares tiro shero kana sî tut religioso or sastimaske motive.

E fotografiako stilo

E fotografia trăbul te avel e manusheski savo/kai aplikil:

* E muiasa angle thai te dikhăl orto ke kamera
* Iekh fotografia e shereski thai e dumengi, kărdi pashe, o shero te na avel paciardo khancesa. O manush dashti te paciarel pesko shero kana sî les religioso or sastimaske motive. O mui na trăbul te avel paciardo.
* Te na dikhăl pe iekh aver jeno/manush
* E muieski ekspresia te avel sadi/simplo, e iakha te aven pîtarde thai te dikhăn pe shukar, sar sî te na aven khameske okelarea, thai te na aven angaravde e balendar.

Mangas tumen te inkărăn godiate so kadaia buti na aplikil pe kana o manush kai aplikil na dashti te anel iekh fotografia kai respektil iekh andar kodola mangimata or ildui andar kodia kă si les orso dizabiliteto.

E fotografiaki kaliteta

E fotografia e manushesko savo aplikil trăbul:

* Te avel lashi
* Te avel makhli/rangiardi/kolorime
* Te avel kărdi pa iekh orta, dudalo fundalo
* Te avel la lasho fokuso thaj te avel dudali/klaro
* Te na avel la o efekto e lole iakhengo, te na aven ushala or refleksia save te angarauen o mui
* Te na avel musardi/rimome

E fotografiako barimos

Kana o jeno aplikil online, e fotografia kai vov bishalăl trăbul:

* Te avel la po hantsî 750 pikselia ando ushimos thai 600 pikselia ando buhlimos
* Te avel thodi and-iekh elektroniko failo savo na sî mai baro sar 20MB

Kana o jeno/manush aplikil folosindos iekh papiriako formularo i fotografia trăbul:

* Te avel la po hantsî 45 milimetria ando ushimos thai 35 milimetria ando buhlimos
* Te na avel mai bari sar 297 milimetria ando ushimos or 210 milimetria ando buhlimos

**Kai dashti te avau jutisardo te kărau e aplikatia anda iekh bilovengo alosarnosko certifikato?**

Kana trăbul tukă jutimos te aplikis anda iekh bilovengo alosarnosko certifikato, te kăres iekh fotografia anda tiri aplikatia or kames te mangăs iekh papiriako formularo, dashti te kontaktizes i ekipa kai kărăl buti anda alomaske servisurea ando tiro thanutno / distriktosko konsilo.

Dashti te arakhăs lenge kontaktoske date rimosarindos tiro poshtako kodo po

<https://www.electoralcommission.org.uk/i-am-a/voter/your-election-information>

Dashti te arakhăs mai but informatie po

<https://www.electoralcommission.org.uk/i-am-a/voter/voter-id/applying-a-voter-authority-certificate>

**Sî iekh termeno k-ashte aplikil anda iekh bilovengo alosarnosko certifikato?**

Va, dashti te aplikis orkana anda iekh alosarnosko certifikato or dokumento anda anonimo alosarno. O termeno te aplikis anda iekh alosarimos sî i ora 5 pala o mesmeri, 6 butiake gesa anglal o votimasko ges.

Te arakhăs mai but informatie, vi andar sar tiri aplikatia sî analizisardi, rode kadava sîkavimos e Alomaske Komisiako dino ke ofiteria anda alosarimaski registratia (Electoral Registration Officers):

<https://www.electoralcommission.org.uk/running-electoral-registration-england/voter-authority-certificates-and-anonymous-electors-documents/deadlines-applications-voter-authority-certificates-or-anonymous-electors-documents-a-particular>

**Dashti te folosiau o alosarnosko certifikato (Voter Authority Certificate) sar iekh identitetako lil e fotografiasa anda aver butia?**

Na, o alosarnosko certifikato sî numa k-ashte votis thai na dashti te avel folosime sar iekh identifikaciako ciaciarimos anda aver butia. Na avela akceptisardo sar iekh dokumento savo ciaciarel o bershimos or e adresa.

**Registratia k-ashte votis**

**Mai trăbul te registriau man te votiau, na sî dosta te sîkavau iekh identitetako lil e fotografiasa k-ashte votiau?**

Va, e registratia te votis ashol o anglal phird te thos ande praktika tire demokratikane ciacimata. Trăbul te registries tut te votis but anglal o alomasko ges, kadia te aves siguro te gătis tut mai anglal!

**Sar me registriau man te votiau?**

K-ashte te registries tut te votis, dashti te jas po [www.gov.uk/register-to-vote](https://www.gov.uk/register-to-vote) thai te ramosares/hramos iekh online formularo. Lel tukă numa nesave minutea. Sa so trăbul tukă sî tiro număro pa nationalo asigurarea (National Insurance Number). Tiro număro pa nationalo asigurarea (NI) sî folosime ando registratiako proceso sar iekh uniko identifikatoro, o mai lokho thai sigutno modo te konfirmisarel pes kon san tu. Tha na kăr peskă grija te na janes o număro pa nationalo asigurarea or na-i tut iekh – trăbul numa te mukhăs tire kontaktoske date kana kărăl pe o registratiako proceso online, thai e alomaske servisurea katar tiro lokalo konsilo ka kontaktizen tut.

**Na-i man iekh Număro pa Nationalo Asigurarea. Me dashti te registriau man te votiau?**

Va, dashti te aplikis po portalo anda e online registratia e alosarnoski, tha trăbul te mukhăs tire kontaktoske date. E alomaske servisurea katar tiro konsilo ka kontaktin tut te verifikin tiri identiteta avere feloste, k-ashte gătin/agorisaren o proceso. Sar ekzemplo, von dashti te mangăn tukă iekh prandimasko certifikato, fakturi andar utilităti or ekstrase katar e banka. Kadia, dashti te registries tut, vi kana na-i tut tusa tiro număro pa nationalo asigurarea.

**Kon dashti te registril pe thai te votil ande Londra?**

Ando sasto bărsh 2023, e cetateania britaniko, irlandezia, andar o Commonwealth thai EU, save beshen ande Londra dashti te registrin pe thai te votin. Tha andar kodia kă UK inklistias andar e Evropaki Unia, e votimaske drepturia andar nesave cetateania andar UK dashtinas te paruven pe ande bărsha kai avena.

Anda aktualizisardi informatia, rode po <https://www.electoralcommission.org.uk/>.

**Ke save alosarimata dashti te votiau?**

Kana san cetăteano britaniko, irlandezo or andar Commonwealth hai beshes andi Londra, dashti te votis ke sauorră alosarimata, ke generalo/parlamentaro alosarimata thai referendumuria anda UK, ke lokalo alosarimata thai anda o konsilo e Londrako thai ke alosarimata anda e Londrako Muialo/Londrako Kidimos.

Kana san cetăteano katar UE thai beshes andi Londra, dashti te votis ke lokalo alosarimata, sar sî e alosarimata anda e Londrako lokalo konsilo thai anda e Londrako Muialo/Londrako Kidimos. E londonezia katar EU dashti te votin ande kadala alosarimata ando maio 2024.

Orasar, andar e Alomasko Akto (2022), paruvimata anda so dikhăl kon dashti te votil dashti te aven andi zor/ te kărăn pe *pala* o shon maio 2024, kana nesave londonezia andar EU (kodola save na sî cetăteania katar e Polonia, e Portugalia, e Spania thai o Luxemburg, kodola save avile pala o 1 ianuaro 2021 thai kodola saven na-i len legalo beshimos) dashti te hasaren lenge alomaske drepturia.

Anda mai but aktualizisardi informatia rode po <https://www.electoralcommission.org.uk/>.

**Trăbul te avel man 18 bărsh k-ashte registriau man te votiau?**

Na, kadaia si iekh doshalo hatiarimos kai kărăl pe butvar. Andi Londra thai ande aver thana e Angliake dashti te registries tut te votis katar 16 bărsh, tha na dashti te votis ji kana ka avel tut 18 bărsh.

**Na-i man fikso adresa. Dashti te registriau man te votiau?**

Va, tu dashti. But jene na-i len fikso or permanento adresa, thai nesave andar lende dashti te aven bikhărăske. Tu dashti te registris tut te votis and-iekh than kasa sî tut po but phandlimos or kai beshes po but vaxt/timpo, kărindos iekh deklaratia anda o lokalo phandlimos/koneksiunea. Sî iekh specifiko formularo te registris tu ando kadava kazo – dahti te arakhăs les po<https://www.gov.uk/government/publications/register-to-vote-if-you-havent-got-a-fixed-or-permanent-address>

**Kana registriau man te votiau, me som registrisardo sarre jivimate/viatate?**

Na, trăbul te registris tut palem kana paruves tiri adresa, tiro legalo anau or tiro nationalitatea. E manusha kai si len dui nationalitati trăbulas te registrin pe palem kana lien pengo britaniko cetătenia andar kodia kă anel lasa saste votimaske drepturia.

**Sî iekh termeno k-ashte registriau man te votiau?**

Dashti te registris tut te votis orkana kames. Orsar, tiri aplikatia te registris tut na sî analizisardi sigo, kadia kă si lasho te registris tut sar sigo dashti anglal e alosarimata. E data ekzakto anda o termeno te rigistris tut te votis k-iekh alosarimos ka avel sîkavdi publiko mai anglal, tha generaloste o termeno sî opre-tele dui kurke anglal o alomasko ges.

**Kana registriau man te votiau, trăbul te votiau?**

Na sî musaiutno te votis ando UK. Kana tu san registrisardo te votis, dashti te alos te votis or te na votis.Tha na dashti te votis kana na registrisardian tut mai anglal te votis.

**Avantaje kă san registrisardo ko voto thai kă sî tut iekh akceptisardo identitetako lil e fotografiasa k-ashte votis**

**So avantaje sî kă san registrisardo te votis thai kă les tukă iekh identitetako lil e fotografiasa k-ashte votis?**

I registratia ko voto del tukă o shaiutnimos/e posibilitatea te folosies tire demokratikane drepturia, save/kai sas phares line thai na sî anda saurră londonezia.

Kana san registrisardo te votis sa kadia lasharel tiro kreditosko skoro andar kodia kă e shaiutne/posibilo kreditoria dashti te roden ando alomasko registro/alomaski lista te verifikin tiro anau thaj tiri adresa. O alomasko registro si sa kadja folosime te alosarel pe participantia anda o serviso pa jurio (manusha kai kărăn e kris)– variato jurii sî len po but baxt te aven len verdiktea mai lashe.

Tu les i decizia te kames te votis or na. Tha kana tu san registrisardo te votis thai sî tut o lasho identitetako lil e fotografiasa k-ashte votis dashti te kărăs tiro glaso te avel ashundo anda e pharimata kai sî importanto anda tute, anda tire familiate thai tire komunitatea, anda e Londrake thai e themeske avutnimaste.

**Mîrre date**

**Kas ka avel les akceso ke mire date kana me registriau man te votiau or aplikisarau anda iekh bilovengo alosarnosko certifikato (free Voter Authority Certificate)?**

Tire date thai tiro voto ka aven rakhle hai andi siguranta. Tha kana tu daras andar tiro sekuritatea , dashti te dikhăs kana san eligibilo te votis anonimo. E phîrda kai mangăn pe anda kadava proceso sî disponibilo po <https://www.electoralcommission.org.uk/i-am-a/voter/register-vote/register-vote-anonymously>

Kana tu daras anda e sekuritatea pa tiri personalo informatia, sar sî te aves po ”pîtărdo registro” kai dashti te avel kindi/tindi katar iekh trinto kotor, dashti te na alos o pîtărdo registro kana kărăl pe o registratiako proceso online. Tu ashola po ”sasto registro” kai sî folosime e alomaske servisurendar e distriktoskă (sar sî te bishalel/tradel votimaske lila anglal e alosarimata) thai folosime te verifikil pe e kreditenge aplikatie/o kreditosko skoro. Kadaia buti sî aver de sar te aves registrisardo anonimo, kana tire date na ka dikhăn pe po lengo ”pîtărdo registro” or ”sasto registro”.

**Votimaske moduria**

**Sî mai but votimaske moduria?**

Va, palal so registrisardian tut te votis, dashti te votis personalo k-iekh votimaski sekcia ando alomasko ges; te votis andar e poshta (kana tu na san ando foros ando alomasko ges, sar sî kana san ande vakanta); or te votis andar iekh aver manush/reprezentanto (kadaia buti sîkavel so rugis iekh aver jeno kas tu prinjares pativalo te votil anda tute, sar sî kana tu san nasfalo).

K-ashte votis andar iekh manush/reprezentanto or andar e poshta, trăbul te rimosares suplimentaro formulare anglal o alomasko ges thai te bishales len ke alomaske servisurea e thanutne konsiloske. Kadala formulare thai mai but informatie dashti te arakhăs po websaito e Alomaske Komisiako ke adresa <https://www.electoralcommission.org.uk/i-am-a/voter/apply-vote-post> thai <https://www.electoralcommission.org.uk/i-am-a/voter/apply-vote-proxy>.

Dashti te arakhăs po but date anda e alomaske servisurea tire distriktoske po <https://www.gov.uk/contact-electoral-registration-office>

**Trăbul mangă iekh identitetako lil e fotografiasa anda saurră votimaske moduria?**

Na, na trăbul tukă te sîkaves iekh identitetako lil e fotografiasa k-ashte votis andar e poshta or andar iekh aver manush/reprezentanto. O manush kai bishales te votil anda tute trăbul te sîkavel pesko identitetako lil e fotografiasa ke votimaski sekcia. K-ashte votis personalo ke votimaski sekcia trăbul tukă iekh akceptisardo identitetako lil e fotografiasa.

K-ashte votis andar iekh aver manush/reprezentanto or andar e poshta, trăbula te rimosares suplimentaro formulare anglal o alomasko ges thai te bishales len ke alomaske servisurea e thanutne konsiloske. Kadala formulare thai mai but informatia dashti te arakhăs po websaito e Alomaske Komisiako ke adresa

<https://www.electoralcommission.org.uk/i-am-a/voter/apply-vote-post> thai <https://www.electoralcommission.org.uk/i-am-a/voter/apply-vote-proxy>

Dashti te arakhăs po but date anda e alomaske servisurea tire distriktoske po <https://www.gov.uk/contact-electoral-registration-office>

**So paruvimata sî ko alosarimos anda iekh aver manush/reprezentanto kai me trăbul te janau?**

Sî paruvimata ko alosarimos anda iekh aver manush/reprezentanto andar o shon oktobro 2023.

Avela thodi iekh limita ko număro e manushengo anda kai iekh jeno dashti te votil. Ka aves limitisardo te votis anda dui jene, bi te avel importanto so relatia si tut lentsa. Numa kana e jene anda save/kai votis sî alosarne andar UK kai beshen ande aver thema, tu dashti te votis anda ji ko shtar jene.

Sa kadia, ka avel posibilo te aplikis anda nesave tipuria e votoske andar iekh aver mansush online. Tu na dashti te aplikis online kana tiri aplikatia trebul te avel ciaciardi (adaia buti mangăl pe anda e jene kai si registrisarde te votin anonimo) or kana tu aplikis te votis sigo/urgento andar iekh manush. El dui aplikatie, online thai po papiri, ka mangen verifikatia e identitetaki (e eksceptiasa anda e sigiarde/de urgentă voturia andar iekh aver manush)

Na trăbula te sîkaves iekh identitetako lil e fotografiasa k-ashte votis andar iekh aver manush (tire manusheskă ka trăbul iekh akceptisardo identitetako lil e fotografiasa). Sî aver verifikatie, vi i verifikatia pa tiri semnătura, vi pa tiri data le kărimasti. Anda iekh aktualizisardi informatia po voto andar iekh aver manush/reprezentanto rode po <https://www.electoralcommission.org.uk/i-am-a/voter/apply-vote-proxy>

Tranzitiake procesea ka oven gătime kana sî tut iekh aranjamento te votis andar iekh aver manush/reprezentanto.

**So paruvimata sî ko voto andar e poshta kai me trăbul te janau?**

Sî paruvimata dikhindos o voto andar e poshta katar o shon oktobro 2023.

Iekh lashi aplikatia anda o poshtako voto ka avelvalido k-ashte votis andar e poshta anda maksimum trin bărsh. Palal trin bărsh trăbul te aplikis palem kana kames te votis mai dur andar e poshta. Dashti te aplikis te votis andar e poshta online or folosindos iekh papiriako formularo thai tiri identiteta ka avel verifikisardi sar iekh kotor e procesosko. O serviso online kărăl pes akana thai ka ovel testirime k-ashte garantil pe so sî lasho thai akcesibilo anda e alosarne.

Na trăbula te sîkaves iekh identitetako lil e fotografiasa k-ashte votis andar e poshta**.** Sî aververifikatie, vi i verifikatia pa tiri semnătura, vi pa tiri data le kărimasti. Anda iekh aktualizisardi informatia pa o voto andar e poshta rode po <https://www.electoralcommission.org.uk/i-am-a/voter/apply-vote-post>

Tranzitiake procesea ka oven gătime kana sî tut iekh poshtako voto.

**Alosarimos personalo**

**Kai dashti te arakhau mîrri votimaski sekcia?**

Kana san registrisardo te votis personalo, iekh votimasko lil ka ovel tradino/bishaldo ke tiri registrisardi adresa anglal o votimasko ges. Po lil ovela rimosardi e adresa e votimaske sekciaki kai tu trăbul te votis – dashti te votis numa ke kadaia votimaski sekcia, thai dashti te ovel iekh thanutno, publiko vazdimos/konstrukcia sar sî iekh shkola, iekh religioso or komunitaro centro. Ka ovel pîtiardi katar 7 teharin ji ko 10 riat ando alomasko ges. Na dara kana hasarăs tiro votimasko lil – na trăbul tukă te votis (numa kana san registrisardo te votis anonimo) thai dashti te arakhăs tiri votimaski sekcia rimosarindos tiro poshtako kodo ke adresa <https://www.electoralcommission.org.uk/i-am-a/voter/your-election-information>

**So ka avel ke votimaski sekcia?**

1. Kana ka aresăs ke votimaski sekcia, iekh membro kai kărăl buti othe ka mangăl tukă tiro anau thai tiri adresa, thai ka verifikil kă san pa alomaski lista.
2. Von ka mangăn te dikhăn tiro identitetako lil e fotografiasa, ([te verifikin kana sî akceptisardo](https://www.electoralcommission.org.uk/i-am-a/voter/voter-id/accepted-forms-photo-id)), thai kana mial tusa. Kana san ([registrisardo te votis anononimo](https://www.electoralcommission.org.uk/i-am-a/voter/register-vote/register-vote-anonymously)), ka mangăn tukă te sîkaves tiro votimasko lil (poll card) thai o dokumento anda anonimo alosarno (AED). Iekh privato zona avela disponibilo kana alosarăs te verifikin tukă tiro identitetako lil e fotografiasa ando privato. Kadaia dashti te avel iekh privato soba/kamera, or iekh zona rigiardi jekhe barandestar/paravanostar, sarkone votimaske sekciate si aver felos.
3. Pala so tiro identitetako lil e fotografiasa sas verifikisardo, o membro andar e votimaski sekcia ka shinel tiro anau katar e lista thai ka del tukă iekh votosko lil e kandidatenta kai dashti te votis. Dashti te den tukă mai but sar iekh votosko lil kana sî mai but sar iekh alosarimos ande tiri zona ando saiekh ges.
4. Le tiro votosko lil (or lila) ande votimaski kabina, k-ashte votis sekreto. Te drabarăs/cities atento e sîkavimata po votosko lil. Nesave alosarimata sî len diferime metode, thai kadia trăbul te oves siguro kă rimosares shukar orso votosko lil.
5. Rimosar tiro votosko lil iekhe kreionosa kai del pes tukă ande votimaski kabina. Dashti te rimosares vi tire piksosa kana kames. Te na mai rimosares khanci po papiri, andar kodia kă tiro voto dashti te na ovel ginavdo. Kana kăres iekh dosh, na tho tiro votosko lil ando votimasko mohton/votimaski urna. Te mangăs e manushen kai kărăn buti ke votimaski sekcia te den tukă iekh aver votosko lil te rimosares les palem.
6. Kana gătisardian, bandiar tiro votosko lil thai tho les ando votimasko moxton/votimaski urna.

**Sar ka avel verifikisardo mîrro identitetako lil e fotografiasa kana sî man o mui paciardo e dikhlosa andar religiosa motivea?**

K-ashte mukhăs e manushen kai kărăn buti ke votimaski sekcia te verifikin te sîkaves sar ando tiro identitetako lil e fotografiasa, von ka mangăn tukă te des tukă tele, anda xarno vaht/timpo, o dikhlo kai paciarel tiro mui, k-ashte dikhăn tiro mui. E muieske dikhle dashti te oven phiravde ando votimasko proceso.

Te kames, dashti te mangăs kai iekh juvli kai kărăl buti ke votimaski sekcia te verifikil tiro identitetako lil e fotografiasa, thai e manusha katar i votimaski sekcia ka jutisaren tut, kana sî shaiutno/posibilo.

Dashti te mangăs kai tiro identitetako lil e fotografiasa te ovel verifikisardo ando privato. Iekh privato than ka ovel disponibilo ande votimaski sekcia. Kadala mangimata trăbulas te oven kărde diskreto thai e lashimasa. Na trăbul te phenes sostar kames kadia, thai na trăbulas te mangăn tukă te anes eksplikatie sostar kames kadia.

Iekh dikhlimos ovela disponibilo k-ashte oves siguro kă tiro muiesko dikhlo beshel lasho anglal te jas katar e privato zona.

Kana na kames te des tukă tele o muiesko dikhlo thai e manusha kai kărăn buti ke votimaski sekcia na dashti te verifikin tiro identitetako lil e fotografiasa, dashtilas te na den tukă iekh votosko lil.

**Sar ka avel verifikisardo mîrro identitetako lil e fotografiasa kana sî man iekh muieski maska andar sastimaske motivea.**

K-ashte mukhăs e manushen kai kărăn buti ke votimaski sekcia te verifikin te sîkaves sar ando tiro identitetako lil e fotografiasa, von ka mangăn tukă te des tukă tele e muieski maska, anda xarno vaht/timpo, k-ashte dikhăn tiro mui. Kadava mangimos mangăl pe kana sî tut iekh kovlo imuno sistemo or phiraves maska andar aver sastimaske probleme.

Dashti te mangăs te verifikin tukă o identitetako lil ando privato. Iekh privato than ka ovel disponibilo ande votimaski sekcia. Kadala mangimata trăbulas te oven kărde diskreto thai e lashimasa. Na trăbul te phenes sostar kames kadia, thai na trăbulas te mangăn tukă te anes eksplikatie sostar kames kadia.

Kana na kames te des tukă tele e muieski maska thai e manusha kai kărăn buti ke votimaski sekcia na dashti te verifikin tiro identitetako lil e fotografiasa, dashtilas te na den tukă iekh votosko lil, thai na dashti te votis.

**Sar e manusha kai kărăn buti ke votimaski sekcia ka len e decizia kana e fotografia pa mîrro identitetako lil mial/semîniel dosta mantsa?**

E manusha kai kărăn buti ke votimaski sekcia ka dikhăn ke fotografia thai ko anau po tiro identitetako lil e fotografiasa k-ashte verifikin kă sî saiekh e anauasa pa alomaski lista. Kana na san siguro kă tiri fotografia ka ovel prinjardi, dashti te aplikis anda iekh bilovengo alosarnosko certifikato (Voter Authority Certificate) iekhe neve tire fotografiasa. Kana daras te sîkaves tiro gendero, o alosarnosko certifikato na-i les iekh genderosko semno.

**Me sîm koro/dikhau hantsî, so jutimos si anda mande ke votimaski sekcia?**

Palal o Alomasko Akto (2022), mangăl pe katar e Alomaske ofiteria (Returning Officers) – oficialo manusha kai kontrolisaren e alosarimata – te dikhăn e manushendar e dizabilitetosa, te kărăn lengă konditie anda iekh independento/biumblavdo thai sekreto voto. E Alomaske ofiteria trăbul te respektin e Alomaske Komisiako gido/sîkavimos pa akcesibilitate.

K-ashte jutisaren e kore alosarnen thai kodolen kai dikhăn hantsî, saurră votimaske sekcie trăbul te aven len:

* Iekh dispozitivo k-ashte votis azbaindos
* Iekh bari printisardi kopia e votoske lileski kai sî dini sar referinta/informatia
* Amplifikatoria
* Mai but dud/lumina
* Jutimos katar e manusha kai kărăn buti ke votimaski sekcia, k-ashte oves jutisardo te jas ke votimaski kabina thai te markizes tiro voto kana sî trăbutno.

Mangăl pe katar e Alomaske ofiteria te dikhăn anglal so trăbul e manushengă katar lengi zona thai dashti te ristiaren suplimentaro ekipamento, sar sî dispozitive audio k-ashte jutisaren varekas te votil indipendento/korkoro thai sekreto. [Drabaren mai but pa Alomaske Komisiako gido/sîkavimos anda e Alomaske ofiteria](https://www.electoralcommission.org.uk/guidance-returning-officers-assistance-voting-disabled-voters/ensuring-voting-accessible/providing-equipment-polling-station-enables-or-makes-voting-easier-disabled-voters).

**Sar dashti tu te mangăs iekh lashi adaptatia ko tiro sastimasko pharimos ke votimaski sekcia?**

Dashti te mangăs jutimos ando alomasko ges katar e manusha kai kărăn buti ke votimaski sekcia thai von ka ajutin tut kadia lasho sar dashtin von. K-ashte oves siguro kă e butia jan shukar, dashti te ramosares ko tiro Alomasko ofitero or ke lokalo alomaske servisurea, te phenes lengă kă mangăs lashe adaptatie ko tiro sastimasko pharimos te dashti te votis independento/korkoro. K-ashte arakhăs lenge kontaktoske date, dashti te folosis [o rodimasko instrumento anda o poshtako kodo e Alomaske Komisiako,](https://www.electoralcommission.org.uk/i-am-a/voter/your-election-information) thai te folosies o modelo e notifikatiake lilesko katar RNIB te kontaktizes len: [Mar kadava linko anda o modelo e notifikatiake lilesko.](https://www.rnib.org.uk/documents/1604/Notification_template_for_individuals_to_send_to_Returning_Officers.docx)

Sa kadia, sas dine indikatie e manushengă kai kărăn buti ande votimaski sekcia k-ashte dudiarel pe/te ovel klaro kă e aplikatie anda mobilo telefonea (sar sî ”Seeing AI” kai dashti te folosil e artificialo godi k-ashte citil zorale glasosa printisarde tekste), or dispozitive kai bariaren o video, dashti te oven folosime katar e kore manusha thai kai dikhăn hantsî k-ashte votin, sar iekh lashi adaptatia ko sastimasko pharimos.

**So trăbul te kărau kana sî man pharimata ke votimaski sekcia?**

Kana sî tut pharimata ke votimaski sekcia or kames te phenes le avrengă pa tiri eksperienta, dashti te kontaktis e ekipa anda alomaske servisurea ko tiro lokalo konsilo. K-ashte kontaktizes tiri lokalo ekipa anda alomaske servisurea, ramosar o poshtako kodo athe -<https://www.electoralcommission.org.uk/i-am-a/voter/your-election-information>

**Votimos anonimo**

**So si e anonimo registratia?**

Kana varekon registril pe te votil, pesko anau thai peski adresa ovena sîkavde pi alomaski lista.

Kana varekon daral kă pesko anau thai peski adresa, sîkavde pi alomaski lista, dashtinas te thon peski siguranta ando risko, dashti te mangăl te registril pe sar anonimo alosarno.

Kadia ka dikhăn pe e rimosarimata po alomasko registro/alomaski lista:

FBC412 Vella, John 59 Green Lane

BC413 Vella, Veronica 59 Green Lane

Kadia sîkaven e anonimo rimosarimata pi alomaski lista:

BC602 N

“N” sîkavel iekh alosarno registrisardo anonimo. Kadaia buti kamel te phenel kă e manusha kai sî registrisarde te votin anonimo dashti te votin, tha lengo anau thai lengi adresa na ka aven pi alomaski lista.

**Me dashti te registriau man anonimo?**

Sarkon kai kamel te registril pe te votil anonimo trăbul te:

* Ramosarel iekh formularo
* Phenel sostar peski siguranta or e siguranta varekaski andar pesko khăr avelas ando risko kana peske date sî pi alomaski lista.
* Anel dovada/ciaciarimos te konfirmisarel/ciaciarel peski registratia
* Bishalel palpale o formularo, eksplikatia thai ciaciarimos/dovada ko lesko lokalo konsilo.

Dashti te des tele iekh gido/sîkavimos pa sar te votis anonimo, kai sas kărdo ando parteneriato e organizatiasa Women’s Aid, vi o formularo, ke adresa <https://www.electoralcommission.org.uk/i-am-a/voter/register-vote/register-vote-anonymously>

Kana trăbul tukă jutimos te registris tut anonimo, dashti te kontaktizes tiro lokalo konsilo. K-ashte arakhăs lenge kontaktoske date, rimosar tiro poshtako kodo ke adresa <https://www.electoralcommission.org.uk/i-am-a/voter/your-election-information>

**Me sîm registrisardo anonimo, sar o mangimos anda o identitetako lil e fotografiasa paruvel o votimos personalo?**

E anonimo alosarne, kai kamen te votin personalo ke votimaski sekcia, ka trăbul te sîkaven iekh dokumento anda anonimo alosarno (Anonymous Elector’s Document) sar lengo akceptisardo identitetako lil e fotografiasa. Kadava sî iekh dokumento kai sî les tiro alosarnosko număro thai iekh fotografia kărdi katar tiro lokalo ofitero pa alomaski registratia pala so kărdias pe e verikatia tire identitetaki. Sar iekh anonimo alosarno, na dashti te folosies aver akceptisarde identitetake lila e fotografiasa. Ka mangăn tukă te sîkaves tiro votimasko lil (poll card) thai o dokumento anda anonimo alosarno kana votis personalo.

Orkon si registrisardo deja te votil anonimo or registril pe te votil anonimo anglal e alosarimata, ka ovel akhardo te mangăl iekh dokumento anda anonimo alosarno katar o lokalo konsilo. Sa kadia, dashti te kontaktizes o lokalo konsilo te mangăs iekh. Dashti te arakhăs lenge date rimosarindos tiro poshtako kodo ke adresa <https://www.electoralcommission.org.uk/i-am-a/voter/your-election-information>

**Sar me aplikiau te lau iekh dokumento anda anonimo alosarno (Anonymous Elector’s Document)?**

Kana mangăs iekh dokumento anda anonimo alosarno, ka trăbul te sîkavel:

* O anau
* I adresa
* I data le kărimasti
* O număro pa nationalo asigurarea

Kana na janes tiro număro pa nationalo asigurarea, dashti te rodes les po salariako fluturasho/paparudiorri or pa oficialo lila pal e takse, pensia or jutimata. Kana na dashti te arakhăs les, dashti te ramosares tiri aplikatia, thai ka mangăn tukă te sîkaves aver identitetake lila k-ashte verifikin tiri identiteta, sar sî iekh biandimasko/kărimasko certifikato, bankosko ekstraso or faktura pal e utilităti. Tiro konsilo ka kontaktil tut te rezolvisarel kadaia buti, kana mukhăs tire kontaktoske date.

Sa kadia, dashti te rugis varekas, kai tu janes, te del iekh ciaciarimos/atestatia ko lokalo konsilo k-ashte verifikil pes tiri identiteta kana na-i tut aver akceptisardo ciaciarimos e identitetako. Tiro lokalo konsilo dashti te del po but informatie pa kon dashti te del iekh ciaciarimos/atestatia. Dashti te arakhăs e kontaktoske date anda lende rimosarindoi tiro poshtako kodo ke adresa <https://www.electoralcommission.org.uk/i-am-a/voter/your-election-information>

**Sar sîkavel iekh dokumento anda o anonimo alosarno?**

Iekh dokumento anda o anonimo alosarno sî les e vorbe/alaua ‘Elector’s Document’ rimosarde opral thai na phenel pal o statuso e alosarnosko, kă sî registrisardo te votil anonimo.

Iekh dokumento anda o anonimo alosarno anderiarel:

* E data kana sas dino avri
* Tiri fotografia
* Tiro alomasko număro (kai sî o număro kai/savo ka anklel pi alomaski lista ando than tire anauesko thai tire adresako)
* Iekh lasho identifikatoro (iekh kombinatia e 20 literengi/grafemengi thai numerengi dine katar o software kai si folosime e ofiterurendar e alomaske registratiake)

Kana san iekh anonimo alosarno, trăbul te anes tiro dokumento anda o anonimo alosarno kana jas ke votimaski sekcia. Na trăbul te anes tusa iekh suplimentaro akceptisardo identitetako lil e fotografiasa.

**So avela ke votimaski sekcia?**

E anonimo alosarne ka trăbul te anen lengo votimasko lil thai lengo dokumento anda o anonimo alosarno kana von jan ke lengi votimaski sekcia.

Kana aresăs, iekh membro andar e votimaski sekcia ka arakhăl tut thai ka:

* Mangăl tukă te dikhăl tiro votimasko lil – trăbul te phenes/des tiro anau thai tiri adresa
* Arakhăl tiro alomasko număro pi lista
* Verifikil tiro dokumento anda o anonimo alosarno
* Khosăl/cinel tut katar e lista thai ka del tukă tiro votosko lil.

Iekh privato zona ka ovel disponibilo ke votimaski sekcia k-ashte verifikin tukă ando privato o dokumento anda o anonimo alosarno. Kadaia dashti te ovel iekh rigiardi kamera/soba, or iekh zona rigiardi katar iekh paravano/barand, ande votimaske sekcie dashti te oven diferime/verver.

**Trăbul te votiau personalo kana me sîm registrisardo anonimo?/**

Na, kana kames te na votis personalo ke votimaski sekcia, dashti te mangăs te votis andar e poshta or andar iekh aver manush/reprezentanto. O identitetako lil e fotografiasa na mangăl pe kana aplikis or votis andar e poshta or andar iekh aver manush/reprezentanto. Tire manusheskă ka mangăn te sîkavel lesko akceptisardo identitetako lil e fotografiasa ke votimaski sekcia.

K-ashte votis andar e poshta or andar iekh aver manush/reprezentanto, trăbul te rimosares suplimentaro formularea anglal e alosarimasko ges thai te bishales len ke alomaske servisurea tire lokalone/thanutne konsiloske.

Kadala formularea thai aver informatie dashti te oven arakhle pe Alomaske Komisiako websaito <https://www.electoralcommission.org.uk/i-am-a/voter/apply-vote-proxy> thai <https://www.electoralcommission.org.uk/i-am-a/voter/apply-vote-post>

Dashti te arakhăs informatie pa alomaske servisurea tire distriktoske rimosarindos tiro poshtako kodo ki adresa <https://www.electoralcommission.org.uk/i-am-a/voter/your-election-information>

**Po but akcesibilo thai aver resurse anda e alosarne**

**Kai dashti te arakhau akcesibilo resurse andar e alosarnoski registratia thai informatia andar e alosarnosko identitetako lil?**

Orkone bărsheste, o GLA kărăl digitalo thai printisarde resurse ande mai but vakiarde/vorbine/dine mui shibia ande Londrake komunitatea. Dashti te arakhăs len po GLA Democracy Hub ke adresa <https://registertovote.london/>. Kothe dashti te mai arakhăs vi resurse anda e kashuke londonezia thai kai sî len dizabilitatea.

E Alomaski Komisia kărăl sa kadia peske informatiake materialea ko nivelo e UK kai tu dashti te arakhăs ke adresa <https://www.electoralcommission.org.uk/> .

**Kai dashti te arakhau mai but informatie anda alosarne trans thai non- binaro?**

Sar iekh beneficiaro kai lias o granto andi anglutni faza e granturenge programoski anda i kampania GLA Voter ID, LGBT Hero kărdias iekh centro anda e alosarnoske identitetake lila, e resursentsa anda e komunitates LGBTQ+, vi e specifikone resursentsa anda alosarne trans thai non-binaro. Dashti te arakhăs len po <https://www.lgbthero.org.uk/pages/category/lgbtq-photo-voter-id-london-elections>

**Kai dashti te arakhau aver komunitates – specifiko informatie thai resurse?**

Traveller Movement sas sa kadia iekh beneficiaro e granturenge programosko thai dashti te arakhăs lenge resurse anda e romane komunitates Gypsy, Roma thai Travellers ki adresa <https://travellermovement.org.uk/operation-traveller-vote>

E Britaniako Musulmano Konsilo kărdias nishte sîkavimata kai sî disponibilo po <https://mcb.org.uk/local-elections-2023-voter-id-and-face-coverings/>

**Kas trăbulas te votiau?**

Saurră materialea thai o aktivimos andar e publiko informisarmaski kampania anda e alosarnosko identitetako lil, koordinisardi katar o GLA, thai o bershutno Kurko anda e Alosarnengi Registracia ke Londra (the annual London Voter Registration Week) sî sasteste impartialo/obiektivo thai na-i len phandlimos iekhe politikane partidosa. Nici o GLA, nici o Shout Out UK na den vast/jutisaren niekh politikano partido or kandidato, thai andar kodia ame na phenas amare dikhimata/opinie andar sar te votin e londonezia.

Iekh andar e lashe butia anda so dikhăl e registratia ko voto thai kă trăbul te oves siguro kă sî tut o lasho identitetako lil e fotografisa k-ashte votis, sî kă arakhăs tire shaiutne/potentialo thanutne/lokalo or themunte/nationalo reprezentantia thai kă les e decizia kon kames tu te reprezentisarel tut thai tire interesea. Dashti te rodes korkoro po <https://whocanivotefor.co.uk/> thai te les e decizia. Inkăr godiate, tiro voto sî tiro glaso thai tiro glaso sî importanto! #NoVoteNoVoice